### Beslutning

Taget til efterretning.

### Sagsfremstilling

### Resume og sagens baggrund

Administrationen orienterer om status på byggesagsområdet og om indsatser for at nedbringe sagspukler og sagsbehandlingstider.

### Indstillinger

Chefen for Plan, Byg og Miljø indstiller, at orienteringen tages til efterretning.

### Behandling

Teknik- og Miljøudvalget.

### Sagsfremstilling

Sagsbehandlingen har i første halvdel af 2021 været presset og det har været svært for området at give en tilbagemelding på forespørgsler. Siden oktober har udmeldingen dog været, at den gennemsnitlige sagsbehandlingstid er 5 måneder. Det er stadig langt fra servicemålene, men er det der meldes ud ved forespørgsler og sager der ligger ud over 5 måneder prioriteres. Hjemmesiden er opdateret.

 I området arbejdes der med fokus på fortsatte effektiviseringer og forenklede sags- og beslutningsgange. Området er før sommerferien tilført 4 nye byggesagsbehandlere og sagssystemet er skiftet, da det gamle system er ophørt.

Der er truffet 83 afgørelser og givet 40 ibrugtagningstilladelser fra 1. november til og med 25. november og i samme periode er der indkommet 83nye sager.

Aktuelt er der 210 sager, der afventer på den ene eller anden måde. Af de 210 sager er 83 nogle der afventer ansøger, f.eks. med supplerende materiale og 36 er nogle der kræver tilladelse efter anden lovgivning, f.eks. en landzonetilladelse.

Der vil altid være et antal sager der afventer et videre forløb og med den aktivitet der er indenfor byggeriet, vil det typisk være ca. 200 sager.

Nedgangen i antallet af indkomne sager bekræfter en tendens der er oplevet siden sommeren. Dette betyder, at puklen af gamle sager nedbringes.

 På mødet vil administrationen fremlægge og uddybe status for november.

Økonomiske konsekvenser

Ingen